ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006089 
ขอความอนุเคราะห์แก้ไขปัญหาการเลี้ยงแมวรบกวนเพื่อนบ้าน บริเวณหมู่บ้านเพอร์เฟค เพลส เพอร์เฟค เพลส โครงการรามอินทรา - วงแหวน เฟส 2 ซอยกาญจนาภิเษก 5 แยก 1 ถนนเลียบวงแหวนตะวันออก แขวงสามวาตะวันตก เขตคลองสามวา กรุงเทพมหานคร 10510 เนื่องจากผู้ร้องพักอาศัยอยู่บ้านอยู่ใกล้เคียงกับบ้านหลังดังกล่าว เจ้าของบ้านเป็นสามีและภรรยา (ไม่ทราบชื่อ นามสกุล และไม่ระบุรูปพรรณสัณฐาน) ได้เลี้ยงไว้จำนวน 5 ตัว ซึ่งการเลี้ยงแมวแบบปล่อยอิสระไม่จำกัดบริเวณ (เลี้ยงแบบระบบเปิด) ทำให้แมวออกมาจากบ้าน แมวได้เข้ามายังบ้านของผู้ร้องบ่อยครั้ง ประมาณสัปดาห์ละ 3 วัน (ไม่ระบุวัน และเวลาที่ชัดเจน) ซึ่งผู้ร้องเป็นคนที่กลัวแมวและลักษณะภายในบ้านของผู้ร้องได้มีการตกแต่งอย่างสวยงาม เป็นระเบียบเรียบร้อย อีกทั้งผู้ร้องต้องการให้พื้นที่ภายในบ้านมีความเป็นส่วนตัว โดยไม่อยากให้มีสัตว์เลี้ยงเข้ามารบกวนแต่อย่างใด ส่งผลให้ได้รับความเดือดร้อน มาเป็นระยะเวลาประมาณ 1 ปีกว่า (ไม่ระบุเวลาที่ชัดเจน) เบื้องต้นได้แจ้งเรื่องไปยังเจ้าของบ้านหลังดังกล่าว และเจ้าของโครงการของหมู่บ้านแล้ว เพื่อขอไม่ให้แมวเข้ามารบกวนภายในบ้าน แต่ก็ยังประสบปัญหาเช่นเดิม (ข้อมูลตามผู้ร้องแจ้ง) จึงมีความประสงค์ให้หน่วยงานที่เกี่ยวข้องแก้ไขปัญหาดังกล่าว (ผู้ร้องยินดีเปิดเผย ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata